Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 188

4. feladatcsoport A humán controlling ügyintézõ munkaügyi tevékenységeket is ellát Ennek érdekében: — ismeri a jog és jogrendszer általános fogalmait, a munkajogi szabályozás általános kérdéseit, — alkalmazza a Munka Törvénykönyvét (MT), feladataival összefüggésben a közalkalmazottak, továbbá a köztisztviselõk jogállására vonatkozó törvények elõírásait, a végrehajtásra kiadott kormány- és miniszteri rendeleteket, — kezeli az egyes speciális rétegek foglalkoztatásával kapcsolatos sajátos problémákat, — alkalmazza a munkaviszony létesítésével, módosításával és megszüntetésével kapcsolatos jogi elõírásokat, valamint a munkaviszonyból származó munkáltatói és dolgozói jogosultságok rendszerét, — ismeri a munkaügyi tevékenység szervezését, funkcióit, a gazdálkodó szervezeten belüli kapcsolatrendszerét, — ismeri a foglalkoztatáspolitika fõbb folyamatainak alakulását, a munkaerõmozgás típusait, jellemzõit, — ismeri a munkaerõ-tervezés, a munkaidõ-gazdálkodás, a munkaidõ-kihasználás elemzésének módszereit, — alkalmazza a bér- és keresetgazdálkodás választott módszerét és az alkalmazott érdekeltségi rendszert, — elkészíti a vonatkozó munkaszerzõdéseket, — legyen képes a munkaügyi tevékenység során elõforduló személyi ügyiratok, levelek alaki és tartalmi szempontból megfelelõ megfogalmazására, esztétikus kivitelezésére (korszerû irodatechnikai eszközök alkalmazásával), — rendelkezik számítógép-alkalmazási ismeretekkel, alkalmazza a kommunikációs berendezéseket, — ellátja a munkaerõmozgással, -alkalmazással összefüggõ feladatokat (besorolás, nyilvántartások vezetése, kiés beléptetés, szabadságolási terv készítése stb.), — ismeri a munkájához kapcsolódó általános statisztikai alapvetéseket, a statisztikai tevékenységre vonatkozó jogszabályokat, a statisztikai adatszolgáltatás elõírásait, — közremûködik a dolgozók testi épségének, egészségének védelmében, a foglalkozási betegségek megelõzésének biztosításában, a munkakörülmények javítására szánt programok bevezetésében.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes